28/11/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
Por Resolución da Presidencia n.º 41135, de data 26 de novembro de 2018, aprobáronse as bases e o orzamento do V Concurso de guións contra a violencia de xénero, ano 2018, que de seguido se transcriben

V CONCURSO DE GUIÓNS CONTRA A VIOLENCIA DE XÉNERO BASES DA EDICIÓN, ANO 2018 PREÁMBULO Considérase necesario o apoio institucional para alcanzar a igualdade real de oportunidades entre mulleres e homes na sociedade, xa que é unha responsabilidade da cidadanía traballar conxuntamente para lograla. Por este motivo dende a Deputación Provincial da Coruña quérese xerar reflexión e conciencia na mocidade, xa que son un vehículo de transmisión e motor do cambio e do futuro, ademais de fomentar a súa participación nunha actividade creativa de sensibilización a través da edición dun guión, dedicado a concienciar a poboación, en xeral, dos motivos polos que debemos xuntar os nosos esforzos para combater a violencia de xénero e erradicar esta lacra social. BASES PRIMEIRA O obxecto do certame é elaborar un guión de curtametraxe a través do cal se xere reflexión, conciencia, sensibilización e prevención da violencia de xénero. Preténdese que a través da elaboración do guión a poboación adolescente cree debate, mobilización, fomente a súa creatividade mentres reflexionan sobre a importancia de combater e denunciar a violencia de xénero e, así mesmo, a través do guión expoñan os motivos polos que se deben xuntar esforzos para combater esta lacra social. Así mesmo, o obxecto do concurso procura a participación e compromiso da comunidade educativa como piar necesario para guiar e orientar no proceso de creación. Paralelamente o concurso promove o traballo en equipo, así como a aprendizaxe do medio audiovisual. SEGUNDA.–Participantes. Poderán participar todas as persoas físicas con idades comprendidas entre 12 e 18 anos, que cursen educación secundaria obrigatoria, bacharelato, formación profesional ou outro tipo de formación análoga, de calquera nacionalidade, que se presenten individualmente ou preferentemente en grupo (máximo 6 participantes por grupo), supervisados e titorizados por persoal docente do centro público de estudos ao que se adscribe, pertencentes á provincia da Coruña, e apoiados pola Dirección do centro. Cada participante só poderá presentar un único guión orixinal e inédito, non premiado con anterioridade. Non poderán participar as persoas gañadoras en edicións anteriores. Empregará a lingua galega e a perspectiva de xénero. TERCEIRA.–Temática. O premio concederase ao mellor guión onde se combinen aptitudes artísticas e creativas do alumnado na creación dun guión creativo, con impacto social e potencialidade audiovisual, orixinal e non publicado que en tan só uns minutos pretenda concienciar a poboación, en xeral, dos motivos polos que debemos xuntar os nosos esforzos para combater a violencia de xénero e erradicar esta lacra social. Terase en conta a viabilidade da posterior produción audiovisual. Os textos empregados deberán respectar os principios da lexislación vixente en políticas de igualdade de xénero e prevención da violencia de xénero. CUARTA.–Formato. O guión editarase tendo en conta os seguintes criterios: 1. Identificarase cun título.2. Redactarase con formato courier 12, interliñado sinxelo, aliñado á esquerda con numeración de escenas e páxinas. Máximo 4 páxinas de guión (previsto para unha produción aproximadamente de 3 ou 4 minutos). 3. Deberá conter, polo menos, as seguintes partes; encabezado de escena, descrición/acción, personaxe, diálogo (de ser o caso), anotación ou paréntese, transicións, e planos.4. Presentarase en papel e en soporte dixital. O guión impreso non poderá ir asinado co nome, a única referencia será o título.5. O idioma empregado será o galego, e engadirase a perspectiva de xénero. QUINTA.–Premio. Outorgarase un único premio ao guión gañador que consistirá nun curso práctico de realización de curtas, no que se producirá o vídeo con base no guión gañador que se adaptará segundo as necesidades e onde as persoas participantes poderán ser partícipes e protagonistas en todo o proceso. Así mesmo, outorgarase un premio en metálico de 4.000 euros ao centro educativo que titorice o guión gañador. Esta cantidade aboarase unha vez realizado o proxecto e está suxeita ás retencións legais que sexan de aplicación. O xurado poderá facer unha mención honorífica a algún outro guión pola súa calidade técnica e impacto social. Posteriormente e para a participación da edición da produción e gravación audiovisual pedirase a autorización por escrito, tanto do centro educativo, como do/a titor/a legal das persoas participantes. As persoas participantes recibirán unha copia da curta xa editada e poderán participar da súa presentación nos medios que se estimen oportunos, seguindo as directrices da deputación. A deputación resérvase o dereito a facer uso dos guións e da produción audiovisual, cedéndolle á autora ou autor os dereitos por tempo indefinido para que a deputación poida empregalas para calquera campaña de sensibilización e información das actividades da Deputación da Coruña relacionadas co fomento da igualdade de xénero. SEXTA.–Prazo e forma de presentación dos traballos. Prazo: o prazo de admisión de guións ábrese o día seguinte á publicación das presentes bases no BOP e péchase aos 30 días naturais. Forma de presentación: o guión entregarase en soporte papel e dixital nun sobre pechado (1), no exterior do sobre indicarase V Concurso de guións contra a violencia de xénero 2018 e un título como identificador do guión. Dentro deste sobre irá: 1. O guión en soporte papel e dixital (CD, DVD, lapis de memoria, etc) identificado co título.2. Un sobre pechado co título no exterior, e no seu interior a folla de aceptación dos compromisos e autorización de datos de carácter persoal (anexo 1) cos datos requiridos. As candidaturas presentaranse no Rexistro Xeral da Deputación Provincial da Coruña, Avda. Porto da Coruña n.º 2, 15003 A Coruña, ou consonte co indicado no art.16.4 da Lei 39/2015, do 1 outubro, do Procedemento Administrativo Común das Administracións Públicas, indicando no exterior do sobre: V CONCURSO GUIÓNS CONTRA A VIOLENCIA DE XÉNERO, 2018. SÉTIMA.–Composición e actuación do xurado. O xurado estará presidido pola Presidencia da deputación ou persoa na que delegue e formarán parte del a deputada da Área de Benestar Social, Educación e Políticas de Igualdade de Xénero, persoal do Servizo de Acción Social, Cultural e Deporte, así como de dúas persoas de recoñecido prestixio no eido do deseño gráfico e produción audiovisual. Actuará como secretario o da Corporación ou persoa funcionaria en quen delegue. Esta será a persoa encargada de abrir o sobre dos traballos que resulten finalistas. O xurado actuará en pleno e será necesaria a asistencia de dous terzos dos seus membros. As súas deliberacións serán secretas e delas redactarase a acta correspondente. O réxime xurídico e de funcionamento do xurado será o disposto nos artigos 15 a 18 da Lei 40/2015, do 1 de outubro. Así mesmo, o xurado poderá declarar deserto o premio e a súa proposta será obxecto de resolución da Presidencia desta deputación, que é o órgano competente para resolver o premio. OITAVA.–Concesión e entrega dos premios. A concesión darase a coñecer a través dos distintos medios de comunicación. A entrega do premio celebrarase posteriormente nas dependencias da deputación e avisarase ás persoas gañadoras con antelación. NOVENA Non se devolverán os traballos non premiados que, a partir do día seguinte á concesión do premio, poderán ser destruídos. DÉCIMA A participación nesta convocatoria supón a total aceptación destas bases. UNDÉCIMA De acordo co disposto no artigo 5 da Lei orgánica 15/1999 de protección de datos de carácter persoal, os datos facilitados serán tratados coa finalidade de poder atender as solicitudes. Os devanditos datos serán tratados de xeito confidencial, e só poderán ser cedidos nos casos contemplados na Lei. Pode exercerse os dereitos de acceso, rectificación, supresión, oposición, limitación o tratamento e portabilidade dos datos, perante a Deputación da Coruña en Avenida Porto da Coruña, 2, 15003 A Coruña, ou dirixindo un correo a delegadodeprotecciondedatos@dacoruna. gal A Coruña, 26 de novembro de 2018. O presidente O secretario Valentín González Formoso José Luís Almau Supervía V CONCURSO DE GUIÓNS CONTRA A VIOLENCIA DE XÉNERO, ANO 2018 FOLLA DE ACEPTACIÓN DOS COMPROMISOS DA CONVOCATORIA (ANEXO 1) DATOS DA PERSOA PARTICIPANTE (cubrirase un impreso por cada persoa participante. No caso dos grupos o/a docente ou persoa que supervise o guión e o centro de estudos deberá ser o mesmo senón queda invalidada a participación) Outros datos:  Achégase fotocopia do DNI da persoa participante.  A participación nesta convocatoria supón a total aceptación das bases polo que se lle ceden os dereitos para que a Deputación poida empregar o traballo para calquera campaña de sensibilización e información das actividades da Deputación da Coruña relacionadas co fomento da igualdade de xénero. Lugar e data __________________________ (Sinatura da persoa participante) (Sinatura do/a docente que titorice) (Sinatura da crección do centro) --------------------------------------------------------------------------------------------------------------------------------------------------------------- Autorización para a publicación dos datos persoais* e cesión de imaxe das persoas participantes menores de idade no V Concurso de guións contra a violencia de xénero. Don/dona., con DNI., como pai/nai ou titor/a do/a menor., autorizo á Deputación da Coruña para que empregue os datos de carácter persoal e imaxes para fins de difusión e publicidade que se considere conveniente no marco do fomento da igualdade de xénero.” Autorizo  Non autorizo  Asinado (pai, nai, titor/a legal) _______,_____ de __________ de 2018. No caso de non autorizar o tratamento dos datos persoais, quedará automaticamente excluído do concurso por imposibilidade material para a súa tramitación. * Cada unha das persoas participantes na autoría do guión cubrirá este documento e engadirase no sobre pechado (2) depositado no interior do sobre (1) que contén o traballo.